stanford-oval/wikipedia huggingface dataset:
Diu (1889)
Valmistus

Alus tilattiin Lissabonin laivastontelakalta. Alus laskettiin vesille 27. elokuuta 1889.
Palvelus

Alus poistettiin palveluksesta 1918.
Dityppitrioksidi

| Dityppitrioksidi |
| --- | --- |


Tunnisteet
CAS-numero:  10544-73-7
PubChem CID:  61526
Ominaisuudet
Molekyylikaava:  N2O3
Moolimassa:  76,04 g/mol
Ulkomuoto:  Vaaleansininen neste tai kaasu
Sulamispiste:  –100,7 °C 
Kiehumispiste:  3 °C 
Tiheys:  1,4 g/cm3 (neste)
Liukoisuus veteen:  Erittäin hyvä
Dityppitrioksidi (N2O3) on yksi useista typen oksideista. Yhdisteenä dityppitrioksidi on suhteellisen pysymätön.
Ominaisuuksia

Dityppitrioksidi on pysyvä ainoastaan matalissa lämpötiloissa, joissa se esiintyy vaaleansinisenä nesteenä. Alle -100,7 °C:n lämpötilassa yhdiste esiintyy vaaleansinisinä kiteinä. Aine kiehuu noin 3 °C:n lämpötilassa, jolloin yhdiste myös hajoaa muiksi typenoksideiksi kuten typpimonoksidiksi, typpidioksidiksi ja typpitetraoksidiksi.
Dityppitrioksidia muodostuu, kun typpimonoksidi ja typpidioksidi reagoivat keskenään matalassa lämpötilassa:
Reaktioita

Dityppitrioksidi on typpihapokkeen anhydridi, ja aineen liuetessa veteen muodostuukin typpihapoketta:
Sekundääristen amiinien kanssa orgaanisessa liuottimessa reagoidessaan dityppitrioksidi muodostaa N-nitrosoamiiniyhdisteitä.
Disopyramidi

| --- | --- |

Disopyramidi
Systemaattinen (IUPAC) nimi
4-[di(propan-2-yyli)amino]-2-fenyyli-2-pyridin-2-yylibutanamidi
Tunnisteet
CAS-numero: 3737-09-5
ATC-koodi: C01BA03
PubChem CID: 3114
DrugBank: DB00280
Kemialliset tiedot
Kaava: C21H29N3O 
Moolimassa: 339,472
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 94,5–95 °C 
Farmakokineettiset tiedot
Hyötyosuus: 80–90 %
Proteiinisitoutuminen: 50–65 %
Metabolia: Hepaattinen
Puoliintumisaika: 4–8 h
Ekskreetio: Renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen, intravenoosi
Disopyramidi (C21H29N3O) on fenyylibutyramidijohdannaisiin kuuluva orgaaninen yhdiste. Yhdistettä voidaan käyttää lääketieteessä sydämen rytmihäiriöiden hoitamiseen.
Vaikutusmekanismi ja käyttö

Disopyramidi kuuluu natrium- ja kaliumkanavien salpaajiin, ja sen vaikutukset ovat samankaltaisia kinidiinin ja prokainamidin kanssa. Näiden ionikanavien salpautumisen johdosta sydämen lihassolujen depolarisaatio estyy ja aktiopotentiaalin kesto pidentyy. Lääkeainetta voidaan käyttää sekä eteis- että kammiovärinän hoitoon. Disopyramidi on optisesti aktiivinen yhdiste. Disopyramidin on todettu myös estävän eteisvärinäkohtauksia. Disopyramidi on emäksinen yhdiste ja sen pKa-arvo on 10,2.
Haittavaikutukset

Tyypillisiä disopyramidin haittavaikutuksia ovat ruuansulatuskanavan vaivat kuten vatsakipu, oksentelu ja ripuli. Erityisesti S(+)-enantiomeerilla on antikolinergisiä vaikutuksia, mikä voi aiheuttaa niin kutsuttua kääntyvien kärkien takykardiaa, suun kuivumista, ummetusta ja näköhäiriöitä. Se myös pidentää QT-aikaa. Erityisesti R(-)-enantiomeerilla on niin kutsuttu negatiivinen inotrooppinen vaikutus, mikä voi johtaa hyvin alhaiseen verenpaineeseen eli hypotensioon.
Valmistus

Disopyramidin synteesin lähtöaineita ovat bentsyylisyanidi ja 2-klooripyridiini tai 2-bromipyridiini. Nämä reagoivat natriumamidin toimiessa emäksenä ja muodostavat nitriilijohdannaisen, joka reagoi edelleen natriumamidin läsnä ollessa alkylaatioreaktiolla 2-di-isopropyyliaminoetyylikloridin kanssa. Näin muodostunut välituote hydrolysoidaan rikkihapon avulla disopyramidiksi.
Johnny Dodds

John M. ”Johnny” Dodds (12. huhtikuuta 1892 – 8. elokuuta 1940) oli yhdysvaltalainen jazzmuusikko ja yksi New Orleans -jazzin johtavista klarinetisteista. Doddsin soitolle oli tyypillistä vahva bluesväritteisyys.
New Orleansissa syntynyt Dodds soitti nuorena kitaraa ja vaihtoi 17-vuotiaana klarinettiin, johon hän sai oppitunteja Lorenzo Tio Jr:lta. Dodds liittyi vuonna 1912 Kid Oryn yhtyeeseen. Vuonna 1917 hän soitti Fate Marablen jokilaivayhtyeessä ja palasi myöhemmin Oryn kokoonpanoon, kunnes muutti Chicagoon vuonna 1919. Hän soitti King Oliverin Creole Jazz Band -yhtyeessä vuosina 1919–1924 ja osallistui Oliverin vuoden 1923 nauhoituksiin Richmondissa. Hän myös kävi yhtyeen kanssa kiertueella Yhdysvaltojen länsirannikolla.
Vuonna 1924 Dodds pääsi orkesterinjohtajaksi Freddie Keppardin yhtyeeseen Chicagossa, jota hän johti yhteensä kuusi vuotta. Hän osallistui Louis Armstrongin Hot Five- ja Hot Seven -nauhoituksiin ja nauhoitti 1920-luvulla myös muun muassa Jelly Roll Mortonin ja veljensä Baby Doddsin kanssa.
Eric Djemba-Djemba

| 0 | 1 | 2 |
| --- | --- | --- |

Henkilötiedot
Koko nimi: Eric Djemba-Djemba
Syntymäaika: 4. toukokuuta 1981 (ikä 43)
Syntymäpaikka: Douala, Kamerun
Pelipaikka: keskikenttäpelaaja
Pituus: 175 senttimetriä
Seurat
| Vuodet | Seura | O (M) |
| 2001-2003 2003-2005 2005-2007 2007 2007-2008 2008– | FC Nantes Manchester United Aston Villa → Burnley (lainassa) Qatar SC Odense | 42 (1) 20 (0) 11 (0) 15 (0) 29 (3) 49 (2) |
Maajoukkue
| 2002- |  Kamerun | 23 (2) |
 Seurajoukkueuran tilastot kattavat vain kansalliset sarjat, päivitetty 11. lokakuuta 2010.  Maajoukkueuran tilastot päivitetty 28. elokuuta 2006.
| Mitalit> Maa:   Kamerun.Miesten jalkapallo.AM-kilpailut  | Mitalit> Maa:   Kamerun.Miesten jalkapallo.AM-kilpailut  | Mitalit> Maa:   Kamerun.Miesten jalkapallo.AM-kilpailut  | Maa:   Kamerun> Miesten jalkapallo. |
| --- | --- | --- | --- |
|  Kultaa | Mali 2002 |  |  |
| Maanosaliittojen cup  | Maanosaliittojen cup  | Maanosaliittojen cup  |  |
|  Hopeaa | Ranska 2003 |  |  |
Eric Djemba-Djemba (s. 4. toukokuuta 1981 Douala) on kamerunilainen jalkapalloilija. Djemba-Djemba oli keskikenttäpelaaja ja pelasi seuratasolla muun muassa Ranskassa, Englannissa, Tanskassa, Israelissa ja Serbiassa.
Ura

Djemba-Djemba tuli tunnetuksi pelatessaan ranskalaisessa FC Nantesissa 2001-2003. Vuonna 2003 hän siirtyi englantilaiseen Manchester Unitediin, jossa hän ei koskaan onnistunut vakinnuttamaan asemaansa kokoonpanossa, joten hänet myytiin 1,5 miljoonan punnan siirtosummalla Aston Villaan tammikuussa 2005. Hän jäi kuitenkin Villan muiden keskikenttäpelaajien kuten Gavin McCannin tai Steven Davisin varjoon. Hänen spekuloitiin siirtyvän Espanjaan, mutta Villan uusi valmentaja päättikin lainata keskikenttäpelaajansa Burnleylle tammikuussa 2007. Djemba-Djemba ja Aston Villa lopettivat yhteistyönsä keväällä 2007. Nykyään hän pelaa Qatar Sports Clubissa.
Djemba-Djemba esiintyi maajoukkueessa Afrikan-mestaruuskilpailuissa 2002, Jalkapallon maailmanmestaruuskilpailuissa 2002, missä hän ei kuitenkaan päässyt kentälle, ja Maanosaliittojen cupissa 2003.
Dispersaali

Voikukan siemenet leviävät passiivisesti tuulen mukana.
Dispersaalilla eli levittäytymisellä tarkoitetaan ekologiassa yksilöiden siirtymistä niiden syntymä- tai lisääntymispaikasta toiseen paikkaan. Erotuksena migraatiosta dispersaali voi olla joko aktiivista tai passiivista ja termiä voidaan käyttää mistä tahansa eliöstä puhuttaessa, kun taas migraatiolla tarkoitetaan useimmiten eläinten aktiivista siirtymistä paikasta toiseen (dispersaalia käytetään toisinaan kuitenkin migraation synonyyminä). Dispersaali on yleensä joko jälkeläisten siirtymistä pois vanhempiensa luota tai yksilöiden siirtymistä lisääntymispaikasta toiseen. Dispersaalia lähellä oleva käsite on dispersio, jolla tarkoitetaan yksilöiden tilajakaumaa eli sitä, miten yksilöt ovat sijoittuneet toisiinsa nähden.
Aktiivinen ja passiivinen dispersaali

Dispersaali voi olla joko passiivista tai aktiivista, joskin näiden kahden raja on joissakin tapauksissa häilyvä. Passiivista levittäytymistä on esimerkiksi tuulen, veden sekä muiden eliöiden avulla tapahtuva siirtyminen paikasta toiseen. Aktiivinen levittäytyminen edellyttää liikuntaelimiä.
Eläinten dispersaali on tyypillisesti aktiivista, joskin jotkut eläimet, kuten sienieläimet, korallieläimet, sammaleläimet, vaippaeläimet,  ja osterit kykenevät leviämään uusille alueille vain passiivisesti. Lisäksi monet loiset siirtyvät isäntäeliöiden mukana uusiin paikkoihin. Myös osa liikkumaan kykenevistä eläinlajeista levittäytyy paikasta toiseen passiivisesti. Esimerkiksi jotkut hämähäkkilajit kiipeävät korkealle paikalle, josta ne leviävät tuulen mukana uuteen paikkaan; tämä edustaa jonkinlaista aktiivisen ja passiivisen levittäytymisen välimuotoa.
Kasvien ja muiden paikallaan pysyvien eliöiden dispersaali on passiivista. Joidenkin kasvien siemenet tai siitepöly leviävät tuulen tai veden mukana, toisten taas eläinten, kuten lintujen, hyönteisten tai lepakoiden kuljettamana. Tiettyjen kasvi- ja eläinlajien välille on kehittynyt koevoluution tuloksena voimakas mutualistinen suhde, jossa kasvi on riippuvainen pölyttäjästä ja pölyttäjä kasvin medestä.
Dispersaalin merkitys

Dispersaali vaikuttaa populaatioihin monella tapaa, ja sillä on ekologisten vaikutusten lisäksi myös geneettisiä ja evolutiivisia vaikutuksia. Ekologisesti merkittävän prosessin siitä tekee muun muassa sen paikallista lajinsisäistä kilpailua vähentävä vaikutus; dispersaalin seurauksena paikallinen tiheys voi pienentyä. Dispersaali voi johtaa uusien alueiden asuttamiseen ja lajin levinneisyysalueen laajenemiseen. Tehokas dispersaalikyky on monesti yksilölle hyödyllinen ominaisuus. Toisinaan valinta kuitenkin suosii vähäistä dispersaalia, koska tutussa ympäristössä eläminen voi olla etu, sukulaisyksilöt saattavat tehdä yhteistyötä keskenään tai dispersoivat yksilöt saattavat kohdata muissa populaatioissa syrjintää.
Dispersaalilla on vaikutusta myös populaation geneettiseen rakenteeseen. Dispersaalin ollessa vähäistä sisäsiittoisuus saattaa kasvaa populaatiossa, mikä ei tietenkään ole suotavaa. Sisäsiittoisuuden vähentämiseen saattaa kohdistua valintapaineita ja koska dispersaali vähentää sisäsiittoisuutta, sillä on myös evoluution kannalta merkitystä. Toisaalta populaatiot ovat usein sopeutuneet paikallisiin oloihin, jolloin lisääntyminen muihin populaatioihin kuuluvien ja hieman erilaisiin oloihin sopeutuneiden yksilöiden kanssa voi tuottaa huonommin ympäristöönsä sopeutuneita jälkeläisiä. Tällöin valintapaineet voivat kohdistua vähäiseen dispersaaliin.
Dispersio

Yksilöiden levittäytyminen vaikuttaa niiden tilajakaumaan eli siihen, miten yksilöt ovat sijoittuneet elinympäristöönsä. Tilajakaumassa on erotettavissa kolme tyyppiä: satunnainen, tasainen ja aggregoitunut. Dispersiotyyppiä voidaan kuvata dispersioindeksillä, joka perustuu havaitun tilajakauman ja Poisson-jakauman vertailuun.
Tilajakauma on satunnainen, jos se noudattaa Poisson-jakaumaa eli jos dispersioindeksin arvo on 1. Tällöin yksilöt ovat siis sijoittuneet ympäristöön satunnaisesti eli todennäköisyys sille, että tietyssä pisteessä on yksilö on sama alueen kaikille pisteille.
Jos dispersioindeksin arvo on pienempi kuin 1, tilajakauma on tasainen. Tällainen tilajakauma syntyy, jos toisiaan erityisen lähellä olevat yksilöt kuolevat tai jos lajin yksilöillä on taipumus vältellä toisia yksilöitä; esimerkiksi reviirikäyttäytyminen johtaa usein tällaiseen jakaumaan.
Tilajakauma on aggregoitunut, jos dispersioindeksin arvo on suurempi kuin 1. Aggregoitunut tilajakauma voi syntyä kahdella tavalla. Monilla lajeilla on tarkat elinympäristövaatimukset ja koska sopivia elinympäristöjä esiintyy usein vain laikkuina, yksilöt asettuvat ympäristöön ryhmittäin. Tällaisissa tilanteissa, jossa ympäristö aiheuttaa yksilöiden epätasaisen jakauman, puhutaan yleensä laikuttaisuudesta, sillä aggregoituneisuus on eliöiden ominaisuus. Tiettyjen lajien taipumus elää laumassa tai parvessa johtaa aggregoituneen tilajakauman syntyyn.
Monet kasvit leviävät uusiin paikkoihin eläinten mukana. Kuvassa kimalainen ja punahattu (Echinacea purpurea).
Bengt Ahlström

Bengt Anders Ahlström (24. joulukuuta 1924 Pietarsaari – 22. lokakuuta 2001 Helsinki) oli suomalainen kilpasoutaja.
Ahlström edusti Suomea Helsingin olympialaisissa 1952 Stig Winterin kanssa perämiehettömässä kaksikossa, jossa he eivät menestyneet. Ahlström edusti seuratasolla turkulaista IK Academiaa ja voitti Suomen-mestaruuden perämiehettömässä kaksikossa Winterin kanssa vuonna 1951.
Dionysopolis (Pontos)

| Dionysopolis> Διονυσόπολις |
| --- | --- |
 Dionysopoliin Kybelen pyhäkön raunioita.
Sijainti
 Dionysopolis
Koordinaatit:  43°25′4″N, 28°9′46″E
Valtio:  Bulgaria
Paikkakunta:  Baltšik, Dobritš
Historia
Tyyppi:  kaupunki
Ajanjakso:  n. 500/400-luku eaa.–
Kulttuuri:  antiikki
Valtakunta:  itsenäinen kaupunkivaltio Rooman valtakunta Bysantin valtakunta
Alue:  Pontinen Traakia
Provinssi:  Moesia (n. 6/44–82/86) Moesia inferior (n. 82/86–293) Scythia (n. 293–)
Aiheesta muualla
  Dionysopolis Commonsissa 
Infobox OKNimi-testi OK: 
Dionysopolis (m.kreik. Διονυσόπολις), alun perin Krunoi (Κροῦνοι, Krūnoi tai Krounoi; lat. Cruni), oli antiikin aikainen kaupunki ja kaupunkivaltio (polis) Pontisessa Traakiassa nykyisen Bulgarian alueella. Se sijaitsi nykyisen Baltšikin kaupungin paikalla.
Maantiede

Dionysopolis sijaitsi Euroopan Myysiassa eli roomalaisittain Moesiassa Ziras-joen varrella. Samalla rannikolla kaupungista pohjoiseen sijaitsi Kallatis ja etelään Odessos. Dionysopoliin kaupunkivaltion hallussa olleen alueen kooksi on arvioitu noin 200–500 neliökilometriä.
Historia

Dionysopolis oli kreikkalainen siirtokunta, mutta sen syntyä ja historiaa ei tunneta kovin hyvin. Kaupunki perustettiin ilmeisesti arkaaisen kauden lopulla tai klassisen kauden alussa 500- tai 400-luvulla eaa. Sen arvellaan olleen perustettu Joonian Miletoksesta käsin. Antiikin aikaisen perinteen mukaan kaupungin alkuperäinen nimi oli Krunoi, mutta se muutettiin Dionysopoliiksi eli ”Dionysoksen kaupungiksi” sen jälkeen, kun merestä löytyi Dionysoksen patsas. Nimen muutos on saattanut tapahtua 300-luvun eaa. lopulla, ja se voi liittyä siihen, että kaupunki olisi perustettu tuolloin uudelleen. Strabon käyttää nimeä Krunoi kuitenkin vielä ajanlaskun alussa.
Dionysopolis löi omaa rahaa hellenistisellä kaudella. Kaupunki säilyi olemassa roomalaiselle ja bysanttilaiselle kaudelle saakka. Keskiajalla se tunnettiin nimellä Karvuna. Piirtokirjoitusten perusteella Dionysopoliissa oli roomalaisella kaudella seitsemän fylēä, joista kuusi olivat joonialaisia fylejä ja seitsemäs roomalaisille. Ainakin 200- ja 100-luvuilla eaa. kaupungissa oli neuvosto (bulē) ja kansankokous (dēmos). Kaupungin kansalaisesta käytettiin etnonyymiä Dionysopolitēs (Διονυσοπολίτης).
Rakennukset ja löydökset

Kaupungin paikalta on löydetty piirtokirjoituksia, joista varhaisimmat ovat 300-luvulta eaa. Löydetyt rakennusten jäänteet ovat pääosin roomalaiselta kaudelta. Vuonna 2007 kaupungin paikalta löydettiin sattumalta Kybelelle omistettu pyhäkkö, joka ajoitetaan rakennetuksi hellenistisellä kaudella noin vuonna 280–260 eaa. Gootit polttivat sen vuonna 378. Pyhäkön esinelöytöihin lukeutuu lukuisia patsaita.
Aiheesta muualla

Kuvia tai muita tiedostoja aiheesta Dionysopolis Wikimedia Commonsissa
Traakian kuningas Kotys I:n kirjoituttama piirtokirjoitus. Bulgarian kansallinen historiallinen museo, Sofia.
Dionysopoliin lyömä raha.
Ahmad Baba

Sivu Ahmad Baban orjuutta koskevasta lausunnosta.
Ahmad Baba eli Abu al-Abbas Ahmad ibn Ahmad al-Takruri al-Massufi (26. lokakuuta 1556 Timbuktu – 22. huhtikuuta 1627 Timbuktu) oli länsisudanilainen lainoppinut ja elämäkerturi.
Ahmad Baba kuului Akitin berberisukuun, jonka jäsenet olivat toimineet Timbuktussa muslimipappeina ja tuomareina. Kun Marokon sulttaani Ahmad al-Mansur valloitti songhaivaltakunnan, Ahmad Baba ja joukko hänen virkaveljiään kieltäytyi tunnustamasta sulttaanin hallitusvaltaa. Heidät vangittiin vuonna 1594 ja vietiin kahlittuina Marokkoon. Ahmad Baba vapautettiin vuonna 1596, mutta hän joutui jäämään Marrakechiin, jossa hänestä tuli kuuluisa lainoppinut. Ahmad al-Mansurin kuoltua vuonna 1607 hänen seuraajansa Mawlay Zaydan salli Ahmad Baban ja muiden karkotettujen palata Timbuktuun. Ennen kuolemaansa Ahmad teki pyhiinvaellusmatkan Mekkaan.
Ahmad Baba on kirjoittanut noin viisikymmentä teosta, jotka käsittelevät islamilaista lakia, kielioppia ja muita aiheita. Hänen pääteoksensa on Ibn Farhunin laatiman lainoppineiden elämäkerraston täydennysosa, joka valmistui Marrakechissa vuonna 1596. Myöhemmin hän laati siitä lyhennetyn version, jonka nimenä on Kifayat al-muhtadj li-marifat ma laysa fil-dibadj. Ahmad Baban teos on tärkeä Maghrebin alueen henkilöbibliografinen lähde, ja hänen osittain säilyneestä kirjastostaan on julkaistu Espanjaa koskevaa lähdeaineistoa.
Oppineen mukaan on nimetty vuonna 1973 avattu Ahmed Baban instituutti, jonka tehtävänä on Afrikan historiaa koskevien kirjallisten lähteiden kerääminen, konservointi ja tutkimus.
Diva (kappale)

|  Diva |
| --- | --- |

Kappaleen tiedot
Esittäjä(t):  Dana International
Levy-yhtiö:  CNR Music, FM Records, Star Records, NMC Records, Network Records
Kesto:  3:00
Tyylilaji:  eurodance
Julkaistu:  1998
Säveltäjä(t):  Svika Pick
Sanoittaja(t):  Yoav Ginai
Albumilta:  Free (Dana Internationalin albumi)
Euroviisutiedot
Vuosi:  1998
Maa:  Israel
Kieli:  heprea
Sijoitus:  1.
Pisteet:  172
Diva on Dana Internationalin esittämä kappale, joka edusti Israelia vuoden 1998 Eurovision laulukilpailussa ja voitti sen. Kappale sai 172 pistettä, voittaen seuraavaksi tulleen Ison-Britannian vain 6 pisteellä ja kolmanneksi tulleen Maltan 7 pisteellä. Kappaleen esiintymisnumero oli 8.
Kappale menestyi kaupallisesti kohtalaisesti. Se nousi brittilistalla sijalle 11 ja oli listoilla myös monessa muussa Euroopan maassa, kuten Ruotsissa ja Alankomaissa.  Kappale olikin yksi neljästätoista laulusta, jotka valittiin vuonna 2005 Eurovision 50-vuotista taivalta juhlistavaan Congratulations-tapahtumaan ehdokkaiksi kaikkien aikojen euroviisuksi. Se sijoittui valinnassa toiseksi viimeiseksi.
Suomalainen yhtye 2. Maanantai teki kappaleesta suomenkielisen version nimellä "Diiva" vuonna 2010 julkaistulle albumille Paternoster.
Kappaleet

Diva - 3:02
Diva 99 – 3:59
Aiheesta muualla

Kappaleen sanat
Eurovision laulukilpailun voittaneet kappaleet
| --- | --- |
1950-luku:   1956: ”Refrain”  1957: ”Net als toen”  1958: ”Dors, mon amour”  1959: ”Een beetje” 
1960-luku:   1960: ”Tom Pillibi”  1961: ”Nous les amoureux”  1962: ”Un premier amour”  1963: ”Dansevise”  1964: ”Non ho l’età”  1965: ”Poupée de cire, poupée de son”  1966: ”Merci, Chérie”  1967: ”Puppet on a String”  1968: ”La, la, la”  1969: ”Boom Bang-a-Bang”  ”De troubadour”  ”Un jour, un enfant”  ”Vivo cantando” 
1970-luku:   1970: ”All Kinds of Everything”  1971: ”Un banc, un arbre, une rue”  1972: ”Après toi”  1973: ”Tu te reconnaîtras”  1974: ”Waterloo”  1975: ”Ding-a-dong”  1976: ”Save Your Kisses for Me”  1977: ”L'oiseau et l'enfant”  1978: ”A-Ba-Ni-Bi”  1979: ”Hallelujah” 
1980-luku:   1980: ”What’s Another Year?”  1981: ”Making Your Mind Up”  1982: ”Ein bißchen Frieden”  1983: ”Si la vie est cadeau”  1984: ”Diggi-loo diggi-ley”  1985: ”La det swinge”  1986: ”J’aime la vie”  1987: ”Hold Me Now”  1988: ”Ne partez pas sans moi”  1989: ”Rock Me” 
1990-luku:   1990: ”Insieme: 1992”  1991: ”Fångad av en stormvind”  1992: ”Why Me?”  1993: ”In Your Eyes”  1994: ”Rock ’n’ Roll Kids”  1995: ”Nocturne”  1996: ”The Voice”  1997: ”Love Shine a Light”  1998: ”Diva”  1999: ”Take Me to Your Heaven” 
2000-luku:   2000: ”Fly on the Wings of Love”  2001: ”Everybody”  2002: ”I Wanna”  2003: ”Everyway That I Can”  2004: ”Wild Dances”  2005: ”My Number One”  2006: ”Hard Rock Hallelujah”  2007: ”Molitva”  2008: ”Believe”  2009: ”Fairytale” 
2010-luku:   2010: ”Satellite”  2011: ”Running Scared”  2012: ”Euphoria”  2013: ”Only Teardrops”  2014: ”Rise Like a Phoenix”  2015: ”Heroes”  2016: ”1944”  2017: ”Amar pelos dois”  2018: ”Toy”  2019: ”Arcade” 
2020-luku:   2020: Ei järjestetty  2021: ”Zitti e buoni”  2022: ”Stefania”  2023: "Tattoo"  2024: "The Code"
Dissoi logoi

| Dissoi logoi> Δίσσοι λόγοι.Alkuperäisteos |
| --- | --- |
Kirjailija:  tuntematon
Kieli:  muinaiskreikka
Genre:  filosofia
Julkaistu:  n. 400–200 eaa.
Löydä lisää kirjojaKirjallisuuden teemasivulta
Dissoi logoi (m.kreik. Δίσσοι λόγοι, ”Kahdenlaisia/Erilaisia sanoja”; tunnetaan myös nimellä Dialekseis, Διαλέξεις) on antiikin kreikkalainen filosofinen teos, joka esittää erilaisten väitteiden suhteen puoltavia ja vastakkaisia argumentteja.
Historia

Teoksen kirjoittajaa ja kirjoitusajankohtaa ei tunneta. Jotkut ovat esittäneet sen olevan sofistista alkuperää 400- tai 300-luvulta eaa.; jotkut puolestaan ajoittavat sen 200-luvulle jaa.  Teokseen viitataan tuolloin ensimmäisen kerran Iamblikhoksen teoksessa Protreptikos (Kehotus filosofointiin).
Teoksen ainoat käsikirjoitukset esiintyvät yhdessä Sekstos Empeirikoksen teosten kanssa, ja tästä syystä teos on joskus laitettu Sekstoksen nimiin. Pyrrhonistiset skeptikot pitivät teosta mahdollisesti hyödyllisenä oman menetelmänsä kannalta.
Teos on myös kielellisesti hajanainen, eikä sen alkuperäisestä kreikan kielen murteesta ole varmuutta. Teoksessa käytetään useita eri murteita: se on suureksi osaksi doorilaista kreikkaa, mutta siinä on attikalaisen ja joonialaisen kielen piirteitä. On esitetty muun muassa, että teoksen olisi kirjoittanut alun perin doorilaista murretta käyttänyt sofisti, joka oli saanut vaikutteita Protagoraalta, ja että myöhemmät kirjurit olisivat lisänneet tekstiin attikalaisia piirteitä.
Dissoi logoi on luettu osaksi esisokraatikkojen kirjoituksia Hermann Dielsin ja Walther Kranzin toimittamassa teoksessa Die Fragmente der Vorsokratiker, ja sisältyy siihen kokonaisuudessaan (osa II, C 90).
Sisältö

Dissoi logoi on muodoltaan retorinen harjoitelma. Antiikin Kreikassa retoriikan oppilaiden tuki opetella puhumaan ja kirjoittamaan sekä jonkin asian puolesta että sitä vastaan. Dissoi logoi pyrkii nimensä mukaisesti argumentoimaan, että kaikilla asioilla on kaksi puolta.
Teos koostuu yhdeksästä luvusta, joiden aiheina ovat (tähdellä merkityillä ei kuitenkaan ole teoksessa varsinaista otsikkoa):
Hyvä ja paha
Sovelias ja häpeällinen
Oikeudenmukainen ja epäoikeudenmukainen
Totuus ja epätotuus
Ihmisten mielipiteiden erot ja asioiden suhteellisuus *
Ovatko viisaus ja hyve opetettavissa
Tulisiko viranhaltijat valita arvalla *
Retoriikan taito *
Muisti *
Filosofiselta sisällöltään teosta ei ole pidetty erityisen ansiokkaana.
Kirjallisuutta

Diels, Hermann & Kranz, Walther (toim.): Dissoi Logoi Die Fragmente der Vorsokratiker.  2009. ILIESI-Daphnet. Kreikankielinen alkuteksti ja italiankielinen käännös.
Robinson, T. M.: Contrasting Arguments: An Edition of the Dissoi Logoi.  New York:  Arno Press, 1979.  Englanninkielinen käännös, kommentaari ja bibliografia.
Sprague, Rosamond Kent (käännös): Dissoi Logoi or Dialexeis. Mind, Apr 1968, New Series 77. vsk, nro 306, s. 155-167.  Artikkelin verkkoversio. Englanninkielinen käännös.
Dirijja

| Dirijja |
| --- | --- |
 Paikallinen palatsi.
 Dirijja
 Koordinaatit: 24°44′0″N, 46°34′32″E 
Valtio:   Saudi-Arabia
Provinssi:  Ar Riyad
Väkiluku (2010):  43 269
Infobox OKVirheellinen NIMI-arvo: 
Dirijja (arab. الدرعية‎, ad-Dir‘iyya) on kaupunki ja keidasalue Saudi-Arabiassa pääkaupunki Riadin luoteispuolella. Se oli myös saudien hallitsijasuvun keskus ennen nykyistä pääkaupunkia. Se tuhoutui egyptiläisten hyökkäyksissä 1800-luvun alkupuolella, mutta myöhemmin sen historiallisia rakennuksia, kuten saudien hallitsijoiden palatseja on jälleenrakennettu, jonka lisäksi viereisen Riadin kaupunkiasutus on alakanut levitä paikalle. Dirijjan historiallinen at-Turaifin kaupunginosa on nykyisin Unescon maailmanperintöluettelon kohde. Kaupungin asukasluku oli vuoden 2010 väestönlaskennan mukaan 43 269.
Maantiede

Dirijja sijaitsee Saudi-Arabiassa Riadin maakunnassa noin 13 kilometriä maan pääkaupunki Riadista luoteeseen. Alue on keidas, jonka läpi kulkee Wadi Hanifa. Wadi Hanifassa virtaa vettä vain kausittain, mutta ajoittain sillä esiintyy myös äkkitulvia. Keidasalueella on taatelipuutarhoja, jotka tulvimisen takia ovat usein hieman Wadi Hanifan laakson yläpuolella. Niitä msuojaavat myös tulvavallit (jurf).
Keidasalueella on useampia eri historiallisia kyliä. Qulayqil on nykyisin raunioina. Al-Bujayri oli Muhammad ibn Abd al-Wahhabin koti. At-Turaifilla on puoelstaan saudien suvun vanhoja palatseja. At-Turaifin korkeimmalla kohdalla sijaitsee al-Darishan linna.